เสียงลือเสียงเล่าอ้างก็เลยอยากมาลองทานราเมนร้านนี้ดู อากาศดีหลังฝนตก แต่อดนั่งด้านนอกเพราะมีเวทีตั้งร้องเพลงเสียงดังค่ะ ไม่ชิวอย่างที่ตั้งใจแล้ว เลยก็เข้ามานั่งในร้าน ร้านเค้าอยู่ฝั่งตรงข้ามกับเมย่าเลย มีโคมสีแดงอันใหญ่ตั้งอยู่ สังเกตง่ายค่ะ
การตกแต่งของร้านก็สไตล์ญี่ปุ่น ประตูไม้บานสไลด์สไตล์นั้นเลย แต่ว่าแอร์เย็นมากค่ะ เห็นอีกโต๊ะก็ถึงกับยานโต๊ะหนีแอร์เลย 

เมนูนี่น่าจะผ่านสมรภูมิมาอย่างหนักหน่วง เพราะกระดาษเปื่อยมากค่ะ ส่วนรายการอาหารก็เป็นราเมนหลายๆอย่างแต่น้ำซุปหลักๆจะเหมือนกันหมดค่ะ เป็นโชยุราเมน เหมือนต่างกันว่าเมนูนี้มีไข่ อีกอันไม่มี อันนี้มีสาหร่าย อีกอันไม่มีเป็นต้นค่ะ 

ราเมนที่นี่เสิร์ฟมาไม่หอมมากค่ะ ก็พอมีกลิ่นโชยๆหน่อยๆ ภาพแรกเลยก็คือมีเส้นที่ดูน่าจะแข็งหน่อย หมูแผ่นโต 1 ชิ้น ต้นหอมซอยจำนวนมาก สาหร่ายค่ะ น้ำซุปจะดูไม่มันข้นอย่างที่อื่นค่ะ คนไม่ชอบซุปมันๆน่าจะถูกใจ พอได้สูดเส้น ดูดซุปแล้ว เส้นราเมนมันแข็งไปจริงๆค่ะ แล้วก็น้ำซุปมันไม่ค่อยร้อน ออกแนวอุ่นๆมากกว่าค่ะ ยังไม่ฟิน ราคาไม่ถูกค่ะ แบบไม่มีไข่ 139 แบบมีไข่ 189 ค่ะ 

เกี๊ยวซ่าที่นี่เป็นแบบทอดนุ่มค่ะ รสชาติทั่วไปค่ะกลางๆ

ความสะอาดในร้านไม่ค่อยโอค่ะ ถ้วยราเมนที่เสิร์ฟมานี่ พอเราเลื่อนถ้วยมาจะทานนี่ จับไป... มันแพล่บบบ เลยค่ะ. เหมือนอาจจะเทน้ำซุปใส่ถ้วยแล้วหกหรืออะไรแต่ไม่ได้เช็ดค่ะ 

หยิบขวดซอสเกี๊ยวซ่ามา โอ้ มันเหมือนกันค่ะ อาจจะไม่ค่อยได้เช็ดทำความสะอาดถาดซอส ขวดเครื่องปรุงเท่าไหร่ 

แต่การบริการก็โอเคอยู่ค่ะ พนักงานยิ้มแย้มดีค้า